open-index/open-wikipedia-markdown huggingface dataset:
Folgefonntunnelen

**Folgefonntunnelen** er  meter lang og er Norges fjerde lengste veitunnel. Den går gjennom fjellet under Folgefonna og forbinder Eitrheim i Ullensvang kommune med Mauranger i Kvinnherad kommune, og er en del av fylkesvei 49.

Planleggingen av tunnelen startet på 1970-tallet. Folgefonntunnelen AS ble stiftet 25. juni 1987 og startet arbeidet med å få med seg kommunene og staten på et spleiselag. Byggingen av tunnelen startet i juni 1998 og arbeidet tok tre år. Tunnelen ble åpnet 15. juni 2001. En reise som tidligere tok fire timer, tar nå ti minutter.

## Finansiering
Tunnelprosjektet var bompengefinansiert og det kostet 72 kroner for en liten bil, men innkrevingen ble avsluttet 15. juni 2016. Tunnelen var nedbetalt i 2013, men bompengeinnkrevingen fortsatte for å tilbakeføre 7,2 millioner til Odda og Kvinnherad kommune som bidro økonomisk til prosjektet.

## Trafikkutvikling
Årsdøgntrafikken i tunnelen siden 2010.

## Se også
*Jondalstunnelen
*Veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@27802,6697518,9/vegobjekt:82263142:008ec2:67)
Dick Cheney

**Richard Bruce Cheney** (1941–2025) var en amerikansk forretningsmann og politiker fra Det republikanske parti. Han var USAs 46. visepresident, under George W. Bush, i perioden 2001–2009. I tillegg var han kongressrepresentant fra 1979–1989 og forsvarsminister fra 1989–1993.

Cheneys hjemstat var Wyoming. Cheney hadde også bakgrunn som administrerende direktør i konsernet Halliburton. Hans fortid i Halliburton og hans nærhet til «Big Business» var omstridt, og ble brukt imot ham under presidentvalgkampen.

Dick Cheney gjorde seg bemerket som en kompromissløs konservativ. Hvor mye innflytelse den amerikanske visepresident har hatt på politikken varierer fra regjering til regjering, men de fleste politiske kommentatorer er enige om at Dick Cheney i sin tid som visepresident hadde et nært samarbeid med presidenten.

## Utmerkelser
*  Presidentens frihetsmedalje (1991; tildelt av president George H.W. Bush)
*  Storbånd av Den oppadstigende sols orden, Japan (2018)

## Referanser


## Eksterne lenker
* 
*
Defenestrasjon

**Defenestrasjon** betyr å kaste noe eller noen ut av et vindu. Ordet kommer av latin *de-*, «fra, ut av» og *fenestra*, «vindu». Idag betegner ordet også noen som raskt fjernes fra et embete, politisk parti eller en annen attraktiv posisjon.

## Historie
Historisk har defenestrasjoner vært brukt som en måte å demonstrere politisk forakt på, især ved  Defenestrasjonene i Praha. Videre ble Gabriele D'Annunzio utsatt for en defenestrasjon i 1922.

Begrepet har sin opprinnelse fra to historiske hendelser, begge skjedde i Praha, hovedstaden i dagens Tsjekkia. I 1419 ble sju myndighetspersoner kastet ut av vinduet på rådhuset, noe som også utløste husittkrigen. I 1618 ble to keiserlige guvernører, inkludert deres sekretærer, kastet ut fra borgen i Praha, og utløste tredveårskrigen. Disse hendelser, særskilt det i 1618, ble referert til som Defenestrasjonene i Praha, og således ga opphav til begrepet og konseptet.

Jesabel, en kvinne i den hebraiske Bibelen (Det gamle testamente) ble drept ved defenestrasjon da Jehu av Israel får hennes tjenere til å drepe dronningen ved å kaste henne ut gjennom vinduet, og på bakken nedenfor ble liket av henne trampet på av hester og spist av hunder.

Den 15. desember 1969 døde Giuseppe Pinelli, en italiensk jernbanearbeider og politisk anarkist, mens han var i forvaring av det italienske politiet. Mens Pinelli ble forhørt av politiet ble rett før midnatt falle fra fjerde etasje i politistasjonen i Milano. Hans død inspirerte Nobelprisvinneren i litteratur i 1997, Dario Fo, til et skrive et teaterstykke om politiske opposisjonelle som begår selvmord ved å kaste seg ut gjennom vinduet i politistasjonen mens de forhøres av politiet. Stykket, *Morte accidentale di un anarchico*, hadde premiere i 1970, og er Dario Fos kanskje mest kjente stykke. Det er også satt opp i Norge som *En anarkists tilfeldige død*.

## Annen anvendelse
Innen data har ordet vært brukt en del i forbindelse med forskjellige aksjoner knyttet til vindu i vindussystemer, blant annet å kjøre applikasjoner i full-skjerm-modus og å dra noe ut av et vindu. Også å slette unødig rusk fra harddisker har vært omfattet av dette ordet. Mer nylig er det også blitt tatt i bruk om å fjerne Microsoft Windows fra en PC. 

## Referanser
Storskrymten

**Storskrymten** ligger i fjellområdet Dovrefjell og er det høyeste fjellet i Trøndelag fylke. Det har en høyde på 1&nbsp;983,3 meter over havet. Selve toppen markerer grensen mellom de tre kommunene og fylkene Oppdal i Trøndelag, Sunndal i Møre og Romsdal og Lesja i Innlandet. Fjellet ligger i Dovrefjell-Sunndalsfjella nasjonalpark. Rett ved siden av mot øst ligger Litlskrymten.

## Fotnoter



## Referanser




## Eksterne lenker
* Storskrymten Spaserklubbs hjemmeside
Jonas Lie (andre betydninger)

**Jonas Lie** kan være:

* Jonas Lie (1833–1908) var en norsk forfatter
* Jonas Lie (1899–1945) var en norsk jurist, polititjenestemann, NS-politiker og politiminister i Vidkun Quislings andre regjering
* Jonas Lie (1880–1940) var en norsk-amerikansk maler
* Jonas Lie (friidrettsutøver), norsk mester i diskoskast fra 1909
* Emil (Carl Jonas) Lie (1897–1976) var en norsk billedhugger
* Jonas Lied (1881–1969) var en norsk forretningsmann
De fire store

**De fire store** er et uttrykk som ble etablert av Gyldendal forlag til markedsføringen av dets fire forfattere Bjørnstjerne Bjørnson, Alexander Kielland, Jonas Lie og Henrik Ibsen, som i noen grad tilhørte samme generasjon og var toneangivende innen den realistiske litteraturen i Norge fra 1860- til 1890-årene. Det er uklart hvor tidlig begrepet oppsto, men det er referert til i avisdebatt i 1906, og i 1913 brukte Gyldendals forgjenger, danske Gyldendals norske avdeling, begrepet i en annonse for samlede verker av de fire.

Begrepet har imidlertid festet seg og fått en videre bruk som en kanonisering av en påstått litterær gullalder. Brukt slik både var og er uttrykket omstridt, og en kan med rette peke på at det utelater vel så vesentlige forfattere endog fra samme generasjon som Amalie Skram og Arne Garborg.

## Annen bruk
*De fire store. Når de døde vågner* er en tegneserie fra 2007 skreveet av Øystein Runde og illustrert av Geir Moen hvor de Ibsen, Bjørnson, Kielland og Lie opptrer som steampunk-aktige superhelter.

I 1996 lanserte *[[De norske Bokklubbene|Bokklubben Nye Bøker]]* sitt 20-årsjubileumsverk med tittelen *[[De fire nye store]]*. Verket inneholdt 16 utvalgte romaner; fire romaner av hver av de fire forfatterne Herbjørg Wassmo, Jan Kjærstad, Kjartan Fløgstad og Dag Solstad. Forfatterne, og de utvalgte verkene, ble kåret av interne konsulenter i bokklubben.

## Referanser
Folarskardnuten

**Folarskardnuten** er en del av Hallingskarvet og ligger i Hol kommune i Buskerud fylke. Folarskardnuten har en høyde på  meter over havet og er det høyeste fjellet i Buskerud, og det høyeste fjellet i Norge sør for Jotunheimen. Sekundærfaktoren er blant de ti lengste i Norge.

Berggrunnen på høydene er ortopyroksen-gneis, mens det lenger ned i fjellsidene rundt er et lag med fyllitt.

## Se også
*Liste over norske fjelltopper med størst sekundærfaktor

## Fotnoter



## Referanser




## Eksterne lenker
* Interaktivt kart på godtur.no 
* Beskrivelse av Folarskardnuten
Jetnamsklumpen

**Jetnamsklumpen** (sørsamisk: *Jitnemensnuhkie*) er et fjell i Børgefjell nasjonalpark, på kommune- og fylkesgrensen mellom Røyrvik i Trøndelag og Hattfjelldal i Nordland. Toppen ligger på  meter over havet, og er det høyeste punktet i Røyrvik kommune.

## Referanser
Ulrich Zwingli

**Ulrich Zwingli** (også *Huldrych Zwingli*) (født 1. januar 1484 i Wildhaus, Sveits, død 11. oktober 1531 i Kappel am Albis) var en teolog som regnes som grunnlegger av den reformerte kirke.

## Liv og virke
Zwingli studerte i Wien og Basel og tjenestegjorde som prest i Grossmünster i Zürich fra 1519. Han var fra begynnelsen av tilhenger av Erasmus av Rotterdam, men utviklet etter 1519 en reformatorisk oppfatning i forbindelse med sine studier av Paulus og Augustinus. Etter noen disputter med katolikkene anerkjente magistraten Zwinglis standpunkt som det rette, og reformasjonen ble gjennomført i Zürich.

I 1530 hadde Zwinglis reformasjon spredt seg til Bern, Basel, Bodensjø-området og Strassburg. Derimot mislyktes forsøket i å utbre den til de katolske kantonene i Sveits med makt. Zwingli falt i slaget ved Kappeln, der han deltok som feltprest.

Forsøket på å nå et felles standpunkt med Martin Luther ved religionssamtalene i Marburg (Marburger Religionsgespräche) i 1529 mislyktes på grunn av uenighet om nattverden. Zwingli så på nattverden som en symbolsk handling, mens Luther mente at Jesus Kristus var til stede i kjøtt og blod.

Gjennom Heinrich Bullinger, Zwinglis etterfølger som leder for kirken i Zürich, virket Zwinglis lære videre og influerte den reformerte teologien, dog i mindre omfang enn Jean Calvin.

## Verker
* *De vera et falsa religione* (Zürich 1525)
* *Amica exegesis* (1527)
* *Fidei ratio* (Zürich 1530) 
* *Christianae fidei brevis et clara expositio ad regem christianum* (Zürich 1536)
* *Sämtliche Werke* (Zürich 1545 u. 1581)

## Referanser


## Litteratur
* Hottinger, *Huldreich Zwingli und seine Zeit* (Zürich 1842)
* Tichler, *Zwingli, de kerkhervormer *(Utr. 1857-58, 2 Bde.)
* Christoffel, *Zwinglis Leben und ausgewählte Schriften *(Elberf. 1857, 2 Bde.)
* Mörikofer, *Ulrich Zwingli* (Leipz. 1867-69, 2 Bde.)
* Zeller, *Das theologische System Zwinglis* (Tübing. 1853)
* Sigwart, *Ulrich Zwingli* (Stuttg. 1855)
* Spörri, *Zwingli-Studien* (Leipz. 1866)
* Werder, *Zwingli als politischer Reformator* (Basel 1882)
* A. Baur, *Zwinglis Theologie* (Halle 1885- 89, 2 Bde.)
* Witz, *Ulrich Zwingli, Vorträge *(Gotha 1884).
* Ulrich Gäbler, *Huldrych Zwingli. Eine Einführung in sein Leben und sein Werk*, Evangelische Verlagsanstalt: Berlin 1985.

## Eksterne lenker
* Zwingli-Seite des Kirchlichen Informationsdienstes der Ev.-ref. Landeskirche des Kantons Zürich
* Zwingli: Staat als weltliche Form des Gottesvolkes 
* Texte von Zwingli
Ceres Bryggerierne

**Ceres Bryggerierne** var et bryggeri i Århus, Danmark. Det ble grunnlagt av kjøpmannen M. C. Lottrup, sammen med A. S. Aagard og Knud Redelien, i 1856. De ga det navn etter den romerske gudinnen Ceres, som var gudinne for markens grøde. 

Lottrup lyktes, og var i stand til å utvide bryggeriet betraktelig etter ti år. Hans svigersønn, L. Christian Meulengracht, tok over etter ham, og utvidet ytterligere, før han solgte virksomheten til Østjyske Bryggerier. 

Østjyske Bryggerier ble fusjonert inn i Jyske bryggerier i 1976, og i 1989 fusjonert videre med Faxe Bryggeri. Navnet ble fra 1992 Bryggerigruppen, og dette ble endret til Royal Unibrew A/S i 2005. 

I 2008 opphørte produksjonen ved Ceres.

## Referanser
Achim von Arnim

**Ludwig Achim von Arnim** (født 26. januar 1781 i Berlin, død 21. januar 1831 i Wiepersdorf ved Jüterbog) var en tysk dikter, ved siden av Clemens von Brentano en av de viktigste representanter for den heidelbergske romantikk.

## Liv og virke
### Bakgrunn
Achim von Arnim tilhørte en prøyssisk adelsfamilie. Faren var prøyssisk gesandt og intendant for kong Frederik den atore. Moren døde i barselseng, og faren lor sin svigermor overta oppdragelsen av barna.

Achim von Arnim tilbrakte sin barndom og ungdom i Berlin og Zernikow utenfor byen, studerte fra 1798-1801 jus og naturvitenskaper i Halle og Göttingen, skrev tallrike viktige bidrag for naturvitenskapelige tidsskrifter.

Han foretok fra 1801 til 1804 en dannelsesreise gjennom Europa. Han reiste ned Rhindalen med Clemens Brentano, besøkte Germaine de Staël i Coppet, Friedrich Schlegel og hans hustru Dorothea i Paris, og fortsatte sin reise til London og Skottland.

### Forfatter
Han utga fra 1806 til 1808 sammen med Clemens von Brentano folkesangsamlingen *[[Des Knaben Wunderhorn]]* i fire bind, samt i 1808 den viktige romantiske *Zeitung for Einsiedler* i Heidelberg.

Fra 1809 levde Arnim i Berlin, arbeidet blant annet ved Heinrich von Kleists *Berliner Abendblätter* og grunnla i 1811 en politisk forening kalt *Deutsche Tischgesellschaft*. Han deltok i krigen mot Napoleon I i 1813-1814. Fra oktober 1813 til februar 1814 var han også utgiver av dagsavisen Der Preußische Correspondent i Berlin. 

Fra 1814 til sin død levet von Arnim hovedsakelig på sitt gods Wiepersdorf og deltok gjennom tallrike artikler og fortellinger i aviser, tidsskrifter og almanakker foruten egne publikasjoner i Berlins litterære liv.

Arnim etterlot en stor mengde dramaer, noveller, fortellinger, romaner, dikt og journalistiske arbeider. Han hører til de viktigste representanter for den tyske romantikk.

Han var gift med Bettina von Arnim, søster av vennen Clemens von Brentano, og var far til Gisela von Arnim.

## Verker

* *Hollin's Liebeleben* (Roman), 1802
* *Ariel's Offenbarungen* (Roman), 1804
* *Des Knaben Wunderhorn* (Volksliedersammlung, 4 Bde., zusammen mit Clemens Brentano), 1806 und 1808
* *Tröst Einsamkeit* (Buchausgabe der  von Arnim herausgegebenen *Zeitung für Einsiedler*), 1808
* "Der Wintergarten" (Novellen), 1809
* *Armut, Reichthum, Schuld und Buße der Gräfin Dolores* (Roman), 1810
* *Halle und Jerusalem* (Schauspiel), 1811
* *Isabella von Ägypten. Kaiser Karl des Fünften erste Jugendliebe* (Novelle), 1812
* *Schaubühne* (Schauspiele), 1813
* *Die Kronenwächter. Bertholds erstes und zweites Leben* ( Roman), 1817 
* *Der tolle Invalide auf dem Fort Ratonneau* (Novelle), 1818
* *Die Gleichen* (Schauspiel), 1819
* *Die Majoratsherren* (Erzählung), 1819
* *Owen Tudor* (Erzählung), 1820
* *Landhausleben* (Erzählungen), 1826
* *Die Päpstin Johanna* (von Bettina von Arnim aus dem Nachlass zusammengestellt), 1846

## Referanser


## Eksterne lenker
* 
* 
* 
*  Internationale Arnim-Gesellschaft e.V.
*  http://gutenberg.spiegel.de/autoren/arnim.htm Texte im Projekt Gutenberg]
*  Linksammlung FU&nbsp;Berlin
Otello Corporation

**Otello Corporation ASA** er et norsk børsnotert selskap som fram til 18. desember 2017 het **Opera Software ASA**.

Selskapet utviklet nettleseren Opera for PC-er, håndholdte maskiner (for eksempel mobiltelefoner) og flere andre plattformer, frem til den ble solgt til kinesiske investorer (Opera Software AS) i 2016. Opera Software AS skiftet navn til Opera Norway i 2020.

Selskapets gjenværende forretningsområder er , som tilbyr media og underholdning til mobile enheter, annonsevirksomheten , samt , som tilbyr tjenester for komprimering og optimalisering av blant annet videodata over mobilnettverk.

## Historie

Selskapet ble startet 30. august 1995 av Geir Ivarsøy og Jon Stephenson von Tetzchner. Ivarsøy og von Tetzchner var en del av Telenors utviklingsavdeling på Kjeller hvor de utviklet en nettleser kalt MultiTorg Opera. Prosjektet ble skrinlagt av Telenor og i 1995 fikk de rettighetene til programvaren og startet sitt eget firma for å videreutvikle den.

11. mars 2004 ble selskapet børsnotert på Oslo Børs med tickeren OPERA. Tegningskursen ved børsintroduksjon var 10 kroner.

* 20. september 2005 annonserte Opera at de ville fjerne reklamen fra nettleseren og gjøre den gratis.
* 22. september 2015 annonserte Opera at de ville fjerne «Software» fra sin logo.
* 20. desember 2016 overtok Moore Freres & Company kontrollen over Opera TV AS.
* 6. november 2017 kjøpte Symantec SurfEasy fra Opera for 38.5 millioner US-dollar.

På en ekstraordinær generalforsamling 17. desember 2017 vedtok selskapet å skifte navn fra Opera Software ASA til Otello Corporation ASA.

## Ledelse

Fil:Jon Tetzchner Opera CEO.jpg|Jon Stephenson von Tetzchner, grunnlegger.
Fil:Håkon Wium Lie.jpg|Håkon Wium Lie, chief technology officer.


## Referanser




## Eksterne lenker
* 
*
Heinrich von Brentano

**Heinrich von Brentano di Tremezzo** (født 6. juni 1904 i Offenbach, død 14. november 1964 i Darmstadt) var en tysk advokat og politiker (CDU).

## Liv og virke
### Bakgrunn og utdannelse
Heinrich von Brentano var yngste barn av den katolske sentrumspolitikeren, riksdagsmannen og hessiske justis- og innenriksministeren Otto von Brentano di Tremezzo. Han tilhørte en familie av italiensk opprinnelse som slo seg ned i Hessen i det 17. århundre og ble anerkjent som hessisk adel.

Familien omfattet blant andre dikteren Clemens von Brentano og var knyttet til en krets i den tyske romantikken som omfattet personer som Goethe, Achim von Arnim og Friedrich Karl von Savigny.

Etter *[[Abitur]]* (artium) i 1922 studerte han jus, og tok 1925 den første og 1929 den annen juridiske statseksamen. I 1930 tok han den juridiske doktorgrad ved universitetet i Giessen med avhandlingen *Die Rechtsstellung des Parlamentspräsidenten nach Deutschem Verfassungs- und Geschäftsordnungsrecht*. Fra 1932 virket han som advokat i Darmstadt, før han i 1943 ble utnevnt til statsadvokat i Hanau. Fra 1945 arbeidet han som advokat og notar i Darmstadt.

### Politisk karrière
Han var en av grunnleggerne av CDU i Hessen og var medlem av den hessiske landdagen fra 1946 til 1949 og formann for CDU-fraksjonen fra 1947. Han var medlem av det parlamentariske råd som vedtok den tyske Grundgesetz og fra 1949 var han medlem av Forbundsdagen. Han var fraksjonsleder for CDU/CSU-fraksjonen fra 1949 til 1955 og igjen fra 1961 til sin død. Han var også medlem av Europarådets parlamentariske forsamling, hvor han ble valgt til visepresident, og av Europaparlamentet fra grunnleggelsen av. Fra 1955 til 1961 var han tysk utenriksminister. Heinrich von Brentano spilte en stor rolle i grunnleggelsen av det europeiske økonomiske fellesskap, forløperen til EU.

### Senere liv
Heinrich von Brentano levde som ugift katolikk sammen med moren, som han tok seg av frem til hennes død i 1949. I sine sene år bodde han overveiende i Roma, hos broren Clemens, hos journalisten Max von Brück og hos ekteparet Johannes og Karin Schauff. Han døde av kreft i 1964, og er begravet på Waldfriedhof Darmstadt.

## Referanser


## Litteratur
* Roland Koch, Frank-Lothar Kroll: *Heinrich von Brentano – Ein Wegbereiter der europäischen Integration*. Oldenburg, 2004, ISBN 3-486-56820-5
* Daniel Kosthorst: *Brentano und die deutsche Einheit. Die Deutschland- und Ostpolitik des Außenministers im Kabinett Adenauer 1955-1961*. Droste, Düsseldorf 1993
* Arnulf Baring: *Sehr verehrter Herr Bundeskanzler! – Heinrich von Brentano im Briefwechsel mit Konrad Adenauer 1949-1964*. Hoffmann und Campe, Hamburg 1974

## Eksterne lenker
* 
* 
*
Zygote

En **zygote** (fra gresk ζυγωτός *zygōtos* "å knytte sammen" eller "å spenne for"), **zygocyte** eller **cytula**, er den første cellen som dannes når en organisme formerer seg ved kjønnet formering. En zygote dannes vanligvis gjennom befruktning der to haploide celler - en eggcelle og en spermie smelter sammen og danner en enkel diploid celle. I denne sammensmeltningen vil normalt bare cellekjernen til spermien bli med i sammensmeltningen, mens cytoplasma med mitokondrier, spermiehalen og eventuell cellevegg (hos sopp og planter) vil bli igjen utenfor. Den nye cellen inneholder DNA fra begge foreldrecellene og har all den genetiske informasjonen for et nytt individ.

Zygoten vil ganske snart etter befruktningen begynne å gjennomgå celledeling, og danne en liten klump med celler. Hos dyr vil denne klumpen ganske snart danne en hul ball med celler, en morula som er starten på dyrenes fosterutvikling. Hos planter vil den første delingen være asymmetrisk og danne én stor og en liten celle, hvor de små cellene gir opphav til selve plantefosteret, mens den store cellen blir evnetuelle næringsstoffer i frøet. Soppenes hyfer er normalt haploide, og sammensmeltningen til zygote skjer fra to forskjellige hyfer som møtes i sopphatten. Zygoten går deretter direkte over i meiose og danner haploide sporer.

## Referanser


## Se også
*Eggcelle
*Egg
*Morula
*Gastrula
*Foster
*Fosterutvikling
*Protostomier
*Deuterostomier
*Stamcelle
Gisela von Arnim

**Gisela von Arnim** (født 30. august 1827, død 4. april 1889) var en tysk forfatterinne.

Hun er datter av Achim og Bettina von Arnim. 1859 giftet hun seg med Herman Grimm, sønn av Wilhelm Grimm. Hun skrev hovedsakelig eventyr.

## Verker

* *Das Leben der Hochgräfin Gritta von Rattenzuhausbeiuns* (eventyr med Bettina von Arnim)
* *Mondkönigs Tochter* (eventyr)
* *Aus den Papieren eines Spatzen* (eventyr)
* *Das Licht* (eventyrspill)
* *Die gelbe Haube* (eventyrspill)
* *Dramatische Werke*

## Referanser


## Eksterne lenker
* Kurzbiographie und Werke im Projekt Gutenberg
DeLillos’85

**deLillos'85** var en norsk rockegruppe som ble dannet i Oslo i 2005. Bandet besto av det som var originalbesetningen i deLillos da denne gruppen ble dannet i 1984. Før deLillos fikk utgitt et album sluttet Rune Lindstrøm for å bli munk i Hare Krishna-bevegelsen.
Han hadde sin siste konsert på Villa Casba med de øvrige medlemmene romjulen 1985. deLillos'85 ble dannet høsten 2005 for å markere at det var 20 år siden det originale deLillos ble startet.

Bandet hadde en konsert på rockeklubben Elm Street i Oslo i november 2005 for å feire gjenforeningen under navnet «deLillos'85». De hadde etter dette en rekke konserter i hele Norge. Repertoaret besto dels av gamle deLillos-låter som «Suser avgårde» og «Tøff i pyjamas», men også en god del nytt materiale. Høsten 2006 gav bandet ut albumet *[[Suser videre]]*, som besto utelukkende av nye låter.

I 2008 ble navnet endret til deLillos, og i 2009 ga trioen ut albumet *[[Huskeglemme]]* under det navnet.

## Medlemmer
* Lars Lillo-Stenberg: vokalist, gitarist, komponist og tekstforfatter (2005&ndash;2008)
* Lars Fredrik Beckstrøm: vokalist, bassist, komponist og tekstforfatter (2005&ndash;2008)
* Rune Lindstrøm: trommeslager, vokalist (2005&ndash;2008)

## Diskografi
* *[[Suser videre]]* (2006)

## Kjerringvikdemoen
Kjerringvikdemoen ble utgitt i to deler i 2005: den første delen på *[[Suser avgårde (deluxe edition)]]* og den andre delen på *[[Før var det morsomt med sne (deluxe edition)]]*.

Kjerringvikdemoen var de første opptakene som ble foretatt i Lars Lillo-Stenbergs familiehytte på Kjerringvik.

På Kjerringvikdemoen ble kjente sanger som «Tøff i pyjamas» samt «Suser av gårde» innspilt for første gang.

## Eksterne lenker
*
Diskusjonsforum

**Diskusjonsforum** er betegnelsen på et sted på Internett der mennesker kan diskutere sammen. Det finnes mange ulike typer diskusjonsforum, basert på forskjellig teknologi. Diskusjonsforumenes historie stammer helt tilbake til Internetts spede begynnelse, da de gjerne ble kalt oppslagstavler. 

## Ulike diskusjonsforum-systemer

*Invision Power Board
*MercuryBoard
*MyBB
*phpBB
*Phorum
*Simple Machines Forum
*Usenet
*vBulletin
*XenForo

## Norske diskusjonsforum
*KK-forum
*Kunstveggen
*Diskusjon.no
*Norsk Freakforum

## Spillforum
Spillforum er online diskusjonsforum som handler om spill og spilling, hvor man kan ytre egne meninger, lære om andre sine, samt diskutere rundt dette. Disse kan være spesialisert rundt visse typer spill, som for eksempel kun rollespill, kun videospill, kun brettspill eller lignende.

## Eksterne lenker
Det eksisterer en rekke diskusjonsforum på norsk. De største er:

* Hegnar online
* Kvinneguiden
* Diskusjon.no
* Diskutopia.no
Bettina von Arnim

**Bettina von Arnim** (født *Elisabeth Catharina Ludovica Magdalena von Brentano* 4. april 1785 i Frankfurt am Main, død 20. januar 1859 i Berlin) var en tysk sosialkritisk forfatter.

Bettina von Arnim var søster av dikteren Clemens von Brentano; hennes søster Kunigunde var gift med den romantiske rettsteoretikeren Friedrich Carl von Savigny. I 1811 giftet Bettina seg med Achim von Arnim; de fikk datteren Gisela von Arnim.

## Verker
* *Briefwechsel mit einem Kinde*, 1835 (brevveksling med Johann Wolfgang von Goethe)
* *Die Günderode*, 1840
* *Dies Buch gehört dem König*, 1843
* *Clemens Brentanos Frühlingskranz*, 1844
* *An die aufgelöste Preußische Nationalversammlung*, 1849

## Referanser


## Eksterne lenker
* 
* 
* 
*  http://www.saint-albin-verlag.de: Hier sind viele wissenschaftliche Veröffentlichungen über Bettina von Arnim und ihre Zeit erschienen, z. B. das Internationale Jahrbuch der Bettina-von-Arnim-Gesellschaft
*  http://gutenberg.spiegel.de/autoren/arnimb.htm: Texte im Projekt Gutenberg-DE
Norsk Arbeidsgiverforening

**Norsk Arbeidsgiverforening** (N.A.F.) ble stiftet i år 1900. Den gikk i 1989 sammen med Norges Industriforbund og Håndverkernes Arbeidsgiverforening inn i Næringslivets Hovedorganisasjon (NHO).

## Historie
Norsk Arbeidsgiverforening startet sin virksomhet i 2 leide rom hos Christiania Haandverks- og Industriforening. Fra begynnelsen bestod sekretariatet av ingeniør Axel Krefting, assistert av en kontordame og en visergutt. I 1907 ble overrettssakfører George Wegner Paus ansatt som sekretær (fra 1918 direktør), og ble den sentrale person på det rettslige område på arbeidsgiversiden. Samtidig fikk Krefting tittelen kontorsjef. I 1917–1918 ble organisasjonsstrukturen endret og en administrerende direktør ansatt.

## Personer
### Valgte formenn (1900–1917)
* 1900–1910 Verkseier Axel Amundsen
* 1910–1912 Direktør Harald Bjerke
* 1912–1917 Direktør Eivind Heiberg

### Leder for hovedkontoret (kontorsjef fra 1907)
* 1900–1917 Ingeniør Axel Krefting

### Administrerende direktører og formenn (1917–1989)
* 1917–1922 Lars Rasmussen
* 1922–1947 Finn Dahl
* 1947–1955 Christian Erlandsen
* 1956–1968 A. P. Østberg
* 1969–1978 Kaare N. Selvig
* 1979–1986 Pål Kraby

### Ordførere i sentralstyret
* 1918–1925 W. R. Pihl
* 1925–1927 H. B. Holmsen
* 1927–1932 W. Blakstad
* 1932–1937 Haavard Martinsen
* 1938–1940 Iver Høy
* 1940–1946 F. H. Frølich
* 1946–1950 C. W. Eger
* 1950–1957 A. Monrad-Aas
* 1957–1962 Johs. Gahr
* 1962–1967 Ragnar Evensen
* 1967–1972 Rein Henriksen
* 1972–1975 Sverre Grøtter
* 1975–1980 Kåre I. Torp
* 1980–1981 Jens-Halvard Bratz
* 1983–1985 Jens-Halvard Bratz

### Direktører (tidvis i praksis juridiske direktører)

* 1918–1921 Overrettssakfører George Wegner Paus
* 1921–1922 Overrettssakfører Finn Dahl
* 1922–1935 Ingeniør V.S. Bull
* 1935–1947 Cand.jur. Christian Erlandsen
* 1947 Cand.jur. A.P. Østberg

## Litteratur
* Erling Petersen, *Norsk arbeidsgiverforening : 1900–1950*, 1950
Mikronesia

**Mikronesia** er ifølge FN en subregion i Oseania med et landareal på 3 170 km².

Fem suverene stater og to biland inngår:

Guam og Nord-Marianene er biland til USA.

Marshalløyene, Mikronesiaføderasjonen og Palau er selvstendige land i "fri assosiasjon" med USA, som blant annet innebærer amerikansk militær tilgang og beskyttelse, amerikansk valuta og tilgang til arbeid, opphold og studier i USA uten visum.

Mikronesia er en etnografisk region i vestre del av Stillehavet. Filippinene ligger i vest, Indonesia i sørvest, Papua Ny-Guinea og Melanesia i sør og Polynesia i sørøst og øst. Mikronesia består av hundrevis av øyer spredt utover et område på ca. 2,7 millioner km². Området bebos hovedsakelig av mikronesiere, dvs personer som ikke snakker polynesisk eller melanesiske språk.

Mikronesia betyr "*de små øyene*" (gresk *mikros* – små og *nesos* – øyer. Navnet ble først brukt av den franske oppdagelsesreisende Jules Dumont d'Urville i 1831 for å skille regionen fra Melanesia og Polynesia.

## Regionen omfatter

### Territorier og områder
* Gilbertøyene
* Guam
* Karolinene
* Marianene
* Nord-Marianene
* Wake Island

### Stater
* Kiribati
* Marshalløyene 
* Mikronesiaføderasjonen
* Nauru
* Palau

## Historie

Guam, Nord-Marianene, og  Karolinene (som senere ble Mikronesiaføderasjonen og Palau) ble tidlig kolonisert av Spania og styrt fra det da spanske Filippinene. Spania hadde kontroll over området fra tidlig på 1600-tallet og frem til 1898. Full europeisk kontroll kom imidlertid først tidlig på 1900-tallet og området ble da delt mellom:
*  USA, som overtok kontrollen over Guam etter den Den spansk-amerikanske krigen i 1898 og som koloniserte Wake Island.
* Tyskland, som kontrollerte Nauru og som kjøpte  Marshalløyene, Karolinene, og  Nord-Marianene fra Spania.
* Storbritannia, som kontrollerte Gilbertøyene (Kiribati).  

Etter den første verdenskrigen mistet Tyskland sine besittelser og disse ble mandatområde under Folkeforbundet. Australia overtok kontrollen over Nauru og de andre områdene ble gitt til Japan.
 
Etter Japans kapitulasjon etter den andre verdenskrigen ble regionen tilsynsområde under FN, og området ble styrt av USA som Trust Territory of the Pacific Islands.

I dag er de fleste av øyene med i selvstendige stater, mens Nord-Marianene, Guam og Wake Island er uinnlemmede territorier tilhørende USA. 

## Språk
De native språkene til de ulike mikronesiske folkegruppene tilhører den austronesiske språk-familien. 

## Kilder
* 

## Eksterne lenker

* om øyene

## Referanser
Augustin (andre betydninger)

**Augustin**  kan sikte til:

*Augustin (navn), et mannsnavn

En rekke helgener:
*Augustin av Hippo – teolog og kirkelærer.
*Augustin av Canterbury – misjonær og Englands første erkebiskop.
*Augustin Caloca Cortés
*Augustin Huy
*Augustin Moi
*Augustin Pak Chong-won
*Augustin Zhao Rong
*Augustin Roscelli
*Augustin Webster
*Augustin Yi Kwang-hon
*Augustin Yu Chin-kil

Det finnes også flere saligkårede ved navn Augustin:
*Augustin Cennini
*Augustin Ambrosius Chevreux
*Augustin Josef Desgardin
*Augustin Fangi av Biella
*Augustin Kazotic av Lucera
*Augustin Novello
*Augustin Ota
*Augustin Emmanuel Philippot

Sveriges bidrag til Eurovision Song Contest 1959 het også «Augustin»:

*Augustin (sang)
Skibergfjellet

**Skibergfjellet** (633,85&nbsp;moh.) ligger i Hof i Holmestrand kommune i Vestfold fylke.

Fjellet har flere topper. På en av dem er det en granittsøyle oppført i 1877 som trigonometrisk punkt. Denne toppen ble målt til 633,85 meter over havet i mai 2017. Her er det også en bygning og et antenneanlegg som i dag styrer ulike funksjoner i kraftproduksjonen. Fra denne toppen har man en flott utsikt over Oslofjorden helt til Færder fyr i sør, svenskekysten i sørøst, samt Tryvannstårnet, Norefjell og Jonsknuten.

En annen topp omtrent 500 meter i luftlinje lengre sørvest har fått navnet Bingtjennknatten (Vestfjellet). Selv om Skibergfjellet lenge ble regnet som Vestfolds høyeste topp, er Bingtjennknatten noe høyere, med 634,04 moh.

I tillegg er det en søndre topp på 623 moh. med fin utsikt vestover, samt Kirkefjell (610 moh.) helt i nord.

## Fotnoter



## Referanser




## Eksterne lenker
* Beskrivelse av Skibergfjellet  på www.kjentmannsmerket.org
* Beskrivelse av Skibergfjellet på peakbook.org
Maynard James Keenan

**Maynard James Keenan** (født 17. april 1964) er vokalist i rockebandene Tool, A Perfect Circle og Puscifer.

Keenan gikk som 18-åring til United States Military Academy. Deretter begynte Keenan på en kunstskole, fordi han var opptatt av symbolsk og abstrakt materiale. På 1980-tallet spilte han i et band ved navn *Children of the Anachronistic Dynasty (C.A.D.)*. *TexAns* var navnet på et annet bandprosjekt før han var med å starte *Tool*. 

Keenan skriver alle tekstene til bandet. Viktige temaer er filosofi, drømmer, okkultisme og personlig utvikling. Tools tekster har fått mye omtale og det ligger mange tolkninger ute på nettet. Når Keenan skriver og gitarist (Adam) Jones illustrerer, jobber de ofte sammen og inspirerer hverandres arbeid. 

Keenan er lidenskapelig opptatt av vin, og har gjort seg bemerket med sin egen vin-produksjon i Arizona, men også i Frankrike har Maynard det travelt blant druerankene han høster fra, rundt sitt chateu.

## Eksterne lenker
* 
* 
* 
*
Eirik Verås Larsen

**Eirik Verås Larsen** (født 26. mars 1976 i Flekkefjord) er en norsk tidligere kajakkpadler som representerer Flekkefjord Kajakklubb. 

I august 2004 tok han OL-gull på 1&nbsp;000 meter K-1 og bronse på 1&nbsp;000 meter K-2 (sammen med Nils Olav Fjeldheim) i løpet av en drøy time. Under Sommer-OL 2012 i London tok han på nytt OL-gull på 1&nbsp;000 meter K-1. Verås Larsen var flaggbærer under avslutningsseremonien for London-lekene. samt under avslutningsseremonien i 2004.

I 2008 kom han på tredjeplass i finalen på 500 meter under verdenscupstevnet i padling. Det var hans første pallplassering siden 2004. Han vant også sølvmedaljen på K-1 1000 meter padling under Sommer-OL 2008.

Eirik Verås Larsen ble tildelt Aftenpostens gullmedalje i 2002 og Fearnleys olympiske ærespris etter OL-gullet i 2004.

Han vant Mesternes Mester 2020.

## Personlig
Han er gift med Mira Verås Larsen, som også er kajakkpadler.

## Meritter
* 2 OL-gull i K-1 på 1000 meter (Athen 2004 og London 2012)
* 1 OL-sølv i K-1 på 1000 meter (Beijing 2008)
* 1 OL-bronse i K-2 på 1000 meter (Athen 2004)
* 2 VM-gull i K-1 1000 meter (2002 og 2005)
* 2 VM-gull i K-2 maraton (2001 og 2002)
* 1 VM-gull i K-2 1000 meter (2001)
* 3 EM-gull i K-1 1000 meter (2004, 2005 og 2007)
* 4 EM-gull i K-2 1000 meter (2000, 2001, 2004 og 2009)

## Priser og nominasjoner
* 2001: Årets lag, kåret under Idrettssgallaen 2002
* 2002: Aftenpostens gullmedalje
* 2004: Fearnleys olympiske ærespris
* 2004: *Årets mannlige utøver i kategorien mellomdistanse,* kåret under Idrettssgallaen 2005
* 2013: *Årets mannlige utøver* for 2012 under Idrettsgallaen 2013
* 2013: *Utøvernes pris* for 2012 under Idrettsgallaen 2013

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk
* Liste over norske idrettspersoner på sokkel

## Referanser


## Eksterne lenker
* 
*
Food First Information and Action Network

**FoodFirst Information and Action Network** (**FIAN**) er en uavhengig, internasjonal menneskerettighetorganisasjon som arbeider for å opplyse om og sikre enkeltindividets rett til fullgod mat. FIAN består av et internasjonalt sekretariat (FIAN IS) og nasjonale underavdelinger i 20 land, deriblant FIAN Norge, med egne lokale grupper. FIAN Norge samarbeider blant annet med FIAN Uttar Pradesh.

FIAN bygger sitt arbeid på pilarer som

* Verdenserklæringen om menneskerettighetene
* Konvensjonen om økonomiske, sosiale og kulturelle rettigheter

## Eksterne lenker
* 
* FIAN Norge
Gerda Ring

**Gerda Ring** (født 11. mai 1891 i Kristiansand, død 12. januar 1999 i Oslo) var en norsk skuespiller, instruktør og teatersjef. Hun debuterte i 1911 i København, og var knyttet til Nationaltheatret i Oslo fra 1912 til 1961. Hun var en av grunnleggerne og medlemmene av Det Norske Akademi.

## Skuespillerkarriere

Ring debuterte ved Nationaltheatret i 1912 i rollen som Hedvig i *[[Vildanden]]*. På 1930-tallet gikk hun gradvis over til instruktør ved teatret og fra 1939 utelukkende som instruktør. Hun ble pensjonist i 1961, men instruerte fire stykker ved teatret etter det; det siste oppdraget var *[[Kjære løgnhals (skuespill)|Kjære løgnhals]]* i 1981. Hun hadde også enkelte regioppgaver ved teatre i Danmark og Island.

Ring filmdebuterte i 1914 i den danske stumfilmen *[[Brudekjolen (stumfilm)|Brudekjolen]]* (*I Dødens Brudeslør*). Hun spilte i perioden 1914–1915 inn fire stumfilmer.

Under andre verdenskrig ledet hun an i teateropprøret mot den tyske okkupasjonsmakten. Hun mistet da arbeidstillatelsen, noe som utløste teaterstreiken. I 1942 måtte hun sammen med sin ektemann flykte til Sverige. Under oppholdet i Sverige var hun teatersjef for Fri Norsk Scene.

## Privatliv
Gerda Ring var datter av Thorvald Kirsebom (1856–1911) og forfatterinnen Barbra Ring (1870–1955). Gjennom moren var hun tippoldebarn av Hanna Winsnes.

Hun var gift med skuespiller og teaterinstruktør Halfdan Christensen (1873–1950), og mor til Pelle Christensen (1923–1995) og Bab Christensen (1928–2017); datteren var gift med skuespilleren Lasse Kolstad.

Gerda Ring døde den 12. januar 1999, 107 år gammel.

## Utmerkelser

Ring var ridder av første klasse av St. Olavs Orden, og var tildelt Kongens fortjenstmedalje i gull. Hun ble i 1981 tildelt Per Aabels Ærespris.

## Se også
* Liste over Norges eldste personer

## Referanser




## Eksterne lenker
* Norsk krigsleksikon: Gerda Ring
* Bilder av Gerda Ring 1910-1924, Oslo Museum
*
Organisme

En **organisme** er et levende vesen; et individ av eller en representant for en biologisk art, eksempelvis et dyr, en plante, en sopp eller mikroorganisme. Alt liv på planeten er organisert i organismer. Ordet er tett knyttet til organ, et biologisk system.

## Kjennetegn
Alle organismer er i en eller annen form i stand til å reagere på stimuli, reprodusere seg, vokse og utvikle seg, og opprettholde homeostase. En organisme kan være encellet eller bestå av mange milliarder celler gruppert i spesialiserte vev og organer (flercellete organismer).

Alle organismer bruker DNA i formeringsprosessen. På grunnlag av cellestrukturen til organismene, kan de klassifiseres i to typer: *[[eukaryoter]]* og *[[prokaryoter]]*. Hovedforskjellen mellom dem er at en eukaryot har en cellekjerne som inneholder DNA, mens en prokaryot ikke har noen kjerne, men i stedet er dens DNA flytende i cellen. Bakterier er prokaryoter, mens mennesker er eukaryoter.

I spesielle tilfeller kan det være problematisk å avgrense den enkelte levende organismen, eksempler er korallrev, lav og ulike planter som formerer seg ved rotskudd og andre former for egenkloning.

For oversikt over inndeling og utvikling av organismer, se liv.

## Etymologi
Begrepet «organisme» kommer via gresk ὀργανισμός – organismos, fra gammelgresk ὄργανον – organon «organ, instrument, verktøy».

## Referanser


## Eksterne lenker
*
Treriksrøys

En **treriksrøys** er en varde av stein som markerer punktet der grensene for tre land møtes. Det eneste som skiller denne spesielle grenserøysen ved en treriksgrense fra en ordinær grenserøys er at tre lands riksgrenser møtes i dette punktet og at denne grenserøysen derfor tilhører tre land i stedet for to, og derfor vil bære tre lands symboler. Derav betegnesen *Treriksrøys*.

## Norden

I Norden finnes det to treriksrøyser, og begge ligger langs Norges riksgrense, henholdsvis grensepunktet mellom Norge, Sverige og Finland (sørøst for Skibotn i Troms), og mellom Norge, Finland og Russland (vest for Grensefoss i Pasvikdalen i Finnmark). 

Ved treriksrøysen Norge/Finland/Russland () er det forbudt å bevege seg rundt røysen da kryssing både av Russlands grense og Schengenområdets ytre grense kun er tillatt ved en grensekontroll. Det finnes norske og russiske vakter som overvåker grensen. Det er videre forbudt å fotografere russisk personell eller militært utstyr, eller med teleobjektiver med brennvidde på mer enn 200 mm over grensen. På norsk side blir fotturister som regel fulgt til røysen av grensejegere, for å forhindre ulovlig kryssing av grensen til Russland.

Treriksrøysen ved Skibotn ligger på , og ligger følgelig 900 meter lenger mot nord enn treriksrøysen ved Grensefoss. Røysen ved Skibotn ble bygget i 1926.

## Andre land
De fleste andre land markerer treriksgrenser på land med grensestener, ofte midtmerker, men noen ganger også med spesiallagete monumenter. Det er ikke kjent at det finnes grenserøyser av en type som ligner på den norske ved andre lands grenser.

## Se også
*Trelandsgrense

## Referanser


## Eksterne lenker
* Norges Grensekommissær for den norsk-russiske grense
* Svanhovd miljøsenter (Øvre Pasvik Nasjonalparksenter): Grensa mot Finland og Russland
* Borderbase: Oversikt over alle treriksgrenser
* Jan S. Kroghs Geosite: Treriksgrensen Finland – Norge – Russland
* Jan S. Kroghs Geosite: Treriksgrensen Finland – Norge – Sverige
Los Angeles County

**Los Angeles County**  er et fylke sør i delstaten California i USA. Det grenser mot Ventura County i vest, Kern County i nord, San Bernardino County i øst, Orange County i sør og mot Stillehavet i sørøst.

Los Angeles Countys totale areal er  km² hvorav  km² er vann. Fylket er det mest folkerike av alle USAs fylker med nesten 10 millioner innbyggere (New York City er inndelt i flere fylker).

## Byer
Det er 88 byer i Los Angeles County:

*Agoura Hills
*Alhambra
*Arcadia
*Artesia
*Avalon
*Azusa
*Baldwin Park
*Bell
*Bell Gardens
*Bellflower
*Beverly Hills
*Bradbury
*Burbank
*Calabasas
*Carson
*Cerritos
*Claremont
*Commerce
*Compton
*Covina
*Cudahy
*Culver City
*Diamond Bar
*Downey
*Duarte
*El Monte
*El Segundo
*Gardena
*Glendale
*Glendora
*Hawaiian Gardens
*Hawthorne
*Hermosa Beach
*Hidden Hills
*Huntington Park
*Industry
*Inglewood
*Irwindale
*La Cañada Flintridge
*La Habra Heights
*La Mirada
*La Puente
*La Verne
*Lakewood
*Lancaster
*Lawndale
*Lomita
*Long Beach
*Los Angeles
*Lynwood
*Malibu
*Manhattan Beach
*Maywood
*Monrovia
*Montebello
*Monterey Park
*Norwalk
*Palmdale
*Palos Verdes Estates
*Paramount
*Pasadena
*Pico Rivera
*Pomona
*Rancho Palos Verdes
*Redondo Beach
*Rolling Hills
*Rolling Hills Estates
*Rosemead
*San Dimas
*San Fernando
*San Gabriel
*San Marino
*Santa Clarita
*Santa Fe Springs
*Santa Monica
*Sierra Madre
*Signal Hill
*South El Monte
*South Gate
*South Pasadena
*Temple City
*Torrance
*Vernon
*Walnut
*West Covina
*West Hollywood
*Westlake Village
*Whittier

## Se også
* Los Angeles County Fire Department
* Los Angeles County Sheriff's Department

## Referanser


## Eksterne lenker
*
Kripos

**Den nasjonale enhet for bekjempelse av organisert og annen alvorlig kriminalitet** (**Kripos**) er en nasjonal politietat under Justis- og politidepartementet.

## Historikk
Navnet «Kripos» var opprinnelig et akronym hentet fra ordet **Kri**minal**po**liti**s**entralen, som ble opprettet i 1959 da kriminallaboratoriet, identifiseringssentralen, kriminalregisteret og *[[Polititidende]]* ble skilt ut fra Oslo politikammer. I 1960 overtok Kripos også ansvaret for det norske Interpolkontoret. På denne tiden holdt Kripos til på Victoria terrasse.

E-avdelingen (etterforskningsavdelingen), også kalt «Mordkommisjonen» ble opprettet i 1967.

Ved opprettelsen hadde sentralen 34 stillinger. I 2011 hadde Kripos 470 ansatte. Omkring halvparten av de ansatte er politiutdannet og de øvrige er kjemikere (analytisk kjemi, uorganisk kjemi, organisk kjemi), laboranter, fotografer, oversettere, IT-spesialister eller skriftgranskere.

1. januar 2005 ble Kriminalpolitisentralen erstattet av et nytt organ, Den nasjonale enhet for bekjempelse av organisert og annen alvorlig kriminalitet, som ble tilført politiets datakrimsenter (tidligere underlagt Økokrim) og det særskilte etterforskingsprosjektet «Catch» (tidligere underlagt Politidirektoratet). I tillegg til dette fikk enheten egen påtalekompetanse. Det medfører at enheten selv kan åpne etterforskning i saker. Tidligere var Kripos et rent bistandsorgan for norsk politi.

Ved nedleggelsen av Kriminalpolitisentralen 1. januar 2005, ble forkortelsen for Kriminalpolitisentralen – Kripos – besluttet videreført. Men navnet ble tilført Nye, slik at enheten i dagligtale ble kalt «Nye Kripos». 20. januar 2006 ble forkortelsen Nye Kripos endret tilbake til Kripos – slik at det formelle navnet ble «Den nasjonale enhet for bekjempelse av organisert og annen alvorlig kriminalitet (Kripos)»

I 2015 ble det opprettet en seksjon i Kripos for tidligere uoppklarte drapssaker, en «cold case»-seksjon.

## Ledere for Kripos
For de første tre Kriposlederne er det angitt i parentes hvilken embetstittel de hadde; fra 2005 ble den formelle tittelen «sjef for Kripos».
* 1959–1976: Arne Kleveland (politiinspektør)
* 1976–1993: Bjørn Heggelund (politiinspektør)
* 1993–2005: Arne Huuse (politimester)
* 2005–2009: Odd Olsen Ingerø
* 2009–2012: Odd Reidar Humlegård
* 2013–2020: Ketil Haukaas
*2020–: Kristin Ottesen Kvigne

## Se også
* Det nasjonale statsadvokatembetet

## Referanser


## Eksterne lenker
* 
*
Marinen

**Marinen** (tidligere Kysteskadren) er en avdeling i Sjøforsvaret, og Norges sjømilitære kampkraft.
Avdelingen består av marinefartøyer, i tillegg til avdelinger med kystjegere, mi­nedykkere, samt KNM Tordenskjold

Marinen het tidligere Kysteskadren, men byttet navn i forbindelse med omstillingen i Sjøforsvaret 1. august 2016.

## Oppdrag
Marinens primæroppgave er å stille maritime ressurser tilgjengelige for opera­tive myndigheter i fred, krise og krig. Marinen har også ansvaret for styrkeproduksjonen av operative enheter i Sjøforsvaret.

## Avdelinger
* Marinestaben
* Fregattskvadronen
* Korvettskvadronen
* Minerydderskvadronen
* Ubåttjenesten
* Marinens logistikkommando
* Minedykkerkommandoen
* Kystjegerkommandoen
* KNM Tordenskjold

## Historie

Marinen har sin historie tilbake til 12. april 1814, da prins Christian Frederik etablerte krigsflåten under ledelse av et såkalt «Søekrigs-Commissariat». Marinen besto i 1814 utelukkende av små, lett bestykkede kystgående fartøyer. Hovedstyrken var roflotiljens 49 kanonsjalupper og 51 kanonjoller. I tillegg fantes det syv orlogsbrigger, én skonnertbrigg, åtte kanonskonnerter og to kuttere. 1. april 1815 ble Marinen underlagt et eget marinedepartement med kommandør Thomas Fasting som Norges første marineminister. I 1885 ble Marinedepartementet slått sammen med Armédepartementet til Forsvarsdepartementet. Marinen ble etter hvert plassert sammen med Kystartilleriet i en ny organisasjon kalt Sjøforsvaret i det integrerte Forsvaret.

## Referanser


## Eksterne lenker
* Marinens sider på Forsvaret.no 
* Marinen på snl.no
Kong Harald

**Kong Harald** kan vise til flere konger. 

*Norske:
**Harald I Hårfagre (ca. 850–933), konge fra ca. 872
**Harald II Gråfell (død ca. 970), konge fra ca. 959
**Harald III Hardråde (1015–1066), konge fra ca. 1046
**Harald IV Gille (ca. 1103–1136), konge fra 1130
**Harald V (født 1937), konge fra 1991
*Danske:
**Harald Blåtann (ca. 938–986)
*Engelske:
**Harald Godwinson (1022–1066)

**Kong Harald** er også brukt som skipsnavn:
*DS «Kong Harald» – hurtigruteskip bygd i 1890
*MS «Kong Harald» – hurtigruteskip bygd i 1993

**Annen bruk**
*En rollefigur i animasjonsfilmene Shrek 2 og Shrek den tredje
Grensemerke

Et **grensemerke** er et merke som angir en grense. Det finnes flere typer grensemerker.

**Grensestein** er en større stein, ofte med et innrisset merke, symboler eller tekst som gjenkjennes av brukeren. Grensesteiner brukes for å angi grensene til landeiendommer, kommuner, fylker og land. 

**Grenserøys** er en varde av stein i varierende høyde, og gjerne med en grensestein på toppen som angir en landegrense. En grenserøys kan også være en treriksrøys. Grenserøyser kan også stå i vatn eller i skjærgården, og har da som oftest et betongfundament.

**Grensestolpe** er en moderne skandinavisk grensemerke som gjerne er en cirka to meter høy stolpe av tre eller plast, ofte malt i nasjonale farger. Grensestolper kan være delt mellom to land eller stå overfor en grensestolpe fra nabolandet. En grensestolpe kan også angi en trelandsgrense.

## Norske grensemerker

Treriksrøyser finnes i grensepunktet mellom Norge, Sverige og Finland (sørøst for Skibotn i Troms), og mellom Norge, Finland og Russland (vest for Grensefoss i Finnmark). Treriksgrensen ved Skibotn ligger på 69°03'36"N 20°33'10"E og er verdens nordligste, og ligger 600 meter lenger mot nord enn treriksgrensen ved Grensefoss.

Ved grensepasseringer inn til Norge er det ofte metallskilt med malt riksvåpen. Slike skilt kan imidlertid også bare være ment for å vise landets tollmyndighet. 

Grensesteiner ved veier mellom fylker har ofte Norges riksvåpen hogd ut og i heraldiske farger. Ved veier som passerer kommunegrenser er det ofte metallskilt med kommunevåpen og kommunenavn.

Noen gamle grensemerker mellom eiendommer på steiner og fjell, forekommer som innhogde og opprinnelig malte streker som kan minne om bumerker.

Grensesteiner mellom eiendommer kalles markstein eller marstein. I landsloven av 1274 beskrives det hvordan et jordskifte skal foregå. De utskilte teigene skulle markeres med en grensestein støttes av to vitnesteiner. Den midtre steinen viser retningen på eiendomsgrensen. Frem til 1980 var det lovlig å sette opp grensesteiner som grensemarkører i nyetablerte grenser.

## Referanser